सूत्र बताते हैं कि शशि और सुनंदा के बीच सार्वजनिक तौर पर हुए झगड़े के गवाह केंद्रीय सूचना एवं प्रसारण मंत्री मनीष तिवारी बने। वे उसी फ्लाइट में मुंबई से बैठे थे, जहां वे किसी कार्यक्रम में हिस्सा लेने गए थे। बताया जा रहा है कि मनीष शशि और सुनंदा की सीट के करीब ही बैठे थे। पुलिस सूत्रों का कहना है कि मनीष तिवारी ने फ्लाइट में शशि और सुनंदा के बीच झगड़ा होते हुए देखा था। उन्होंने यह भी बताया कि तिवारी ने दोनों को शांत करने की भी कोशिश की। लेकिन तिवारी के नजदीकी सूत्रों का कहना है कि उन्होंने किसी भी समय इस मामले में दखल नहीं दी।